ตอนนี้อายุ15ค่ะ สูงประมาณ155 อยากสูง165ต้องทำยังไงคะ ตัวเท่าเดิมมา4ปีเเล้วค่ะ (เเต่ว่าไม่ได้กินนมค่ะ เพราะว่าเเพ้นม) กรรมพันธุ์สูง180+กันหมดเตี้ยอยู่คนเดียวในบรรดาญาติๆเลยค่ะ ต้องไปพบเเพทย์มั้ยคะ
สวัสดีค่ะ ความสูง จะขึ้นอยู่กับพันธุกรรมเป็นหลัก นอกจากนี้ก็จะขึ้นอยู่กับการทานอาหารและการออกกำลังกาย ดังนั้น หากคนในบ้านสูงเกิน 180 เซนติเมตร ก็น่าจะมีความสูงในระดับนี้ได้ อย่างไรก็ตาม หากมีโภชนาการที่ไม่เหมาะสม ขาดการออกกำลังกาย ขาดการนอนหลับพักผ่อนที่ดี หรือมีโรคประจำตัวบางอย่าง มีการทานยาประจำ ก็อาจมีความสูงน้อยกว่าคนในครอบครัวได้สำหรับในผู้หญิง โดยปกติ จะหยุดสูงในช่วงอายุ 16-18 ปี หรือเมื่อมีประจำเดือนมา เพราะผลจากฮอร์โมนจากรังไข่จะไปมีผลต่อฮอร์โมนที่เกี่ยวข้องกับการยืดขยายของกระดูกค่ะ ดังนั้น หากอายุ 15 ปี และยังไม่มีประจำเดือนมา ก็อาจมีโอกาสสูงเพิ่มได้อีก แต่หากมีประจำเดือนมาแล้ว ก็อาจสูงต่อได้อีกเพียงเล็กน้อยในช่วงหลังมีหลังมีประจำเดือน 1-2 ปี หลังจากนั้น ก็จะไม่สูงเพิ่มแล้วค่ะหากต้องการให้สูง ก็ควรพยายามออกกำลังกายที่ทำให้มีการยืดของร่างกาย เช่น กระโดดเชือก บาสเกตบอล วอลเลย์บอล ว่ายน้ำ การห้อยโหนตัว เป็นต้น และทานอาหารที่มีประโยชน์ให้ครบ 5 หมู่ เน้นทานอาหารที่มีแคลเซียมสูงซึ่งหากแพ้นม ก็อาจเลือกทานปลาเล็กปลาน้อย ผักใบเขียวจัด เป็นต้น และควรนอนหลับพักผ่อนให้เพียงพอ ไม่นอนดึก เพราะฮอร์โมนที่เกี่ยวข้องกับการเจริญเติบโต จะหลั่งออกมาในช่วงกลางคืนที่เราหลับสนิท รวมถึงไม่ดื่มชา กาแฟ น้ำอัดลม และเครื่องดื่มที่มีแอลกอฮอล์ค่ะแต่ทั้งนี้ หากความสูงแตกต่างจากคนในครอบครัวมาก หรือมีพัฒนาการทางเพศที่ไม่เป็นไปตามวัย เช่น ยังไม่มีเต้านม ไม่มีขนขึ้นที่หัวหน่าว ยังไม่มีประจำเดือนมา เป็นต้น ก็ควรไปพบแพทย์เพื่อตรวจหาสาเหตุค่ะ